„Ping-Pong határok nélkül”

2019 évi asztalitenisz verseny lebonyolításának irányelvei

**Előzmények:**

A Nagyváradi Tibclau S.K és DAK-DEAC Asztalitenisz Klub közös együttműködés alapján sikeresen megrendezett asztalitenisz versenyeket 2017-18-ban több határ menti helyszínen.

Ezt a jól bevált kezdeményezést 2019-ben 12 városra szeretnénk kibővíteni.

Azok az egyesületek kapcsolódhatnak be akik 8-12 ping-pong asztallal rendelkeznek.

**Célunk**: A külhoni magyar közösség céljainak támogatása, az asztalitenisz sportágon keresztül. Szórványmagyarság magyar nemzeti azonosságtudat megőrzése és megerősítése, értékteremtő sport programokkal.

A versenyek további célja a szomszédos országok testvérvárosi kapcsolatainak erősítése.

Versenylehetőség biztosítása igazolt és amatőr játékosok részére.

**Versenyek helyszínei:**

1. Nagyvárad
2. Debrecen
3. Hajdúnánás
4. Nagykároly
5. Tiszacsege
6. Margitta
7. Élesd
8. Hajdúdorog
9. Ózd
10. Gyulafehérvár /Alba Julia/
11. Buzica /Szlovákia/

**A versenyszámok kategóriái:**

1. Felnőtt amatőr
2. Felnőtt igazolt
3. Gyerek verseny

A versenyek „DC” rendszerben kerülnek lebonyolításra.

A csapatok 3-4 fős csoportokba lesznek besorolva, figyelembe véve az egyesületek nevezéseit.

Ezen belül körmérkőzés formájában döntik el a csoporton belüli helyezéseket.

Innen jutnak fel az egyenes kieséses szakaszba.

A versenyeken történő erősorrendet, valamint a helyezettek pontozására vonatkozó szabályokat közösen alakítjuk ki, mivel azok országonként változóak.

**Verseny rendezői feladatok:**

**Felelős:** Elsősorban a résztvevő városok asztalitenisz egyesületeinek vezetői.

A nyitó rendezvény Nagyváradon, a záró esemény Debrecenben kerül megrendezésre.

Minden rendező egyesületnek biztosítani kell a játékra alkalmas termet, és tájékoztatja a versenybíróságot az alábbiakról:

1. A teremben elhelyezett asztalok száma
2. A terem megközelíthetősége: útvonal
3. A csapatvezető(k) mobil elérhetősége
4. A terem nyitásának és zárásának időpontja
5. A versenyt lebonyolító személy biztosítja a terembe való bejutást, versenyzésre alkalmas termet, labdát, valamint a versenyjegyzőkönyveket, tollakat.

A rendezők feladata továbbá biztosítani a kupát, valamint az 1-3 helyezettek részére az érmeket.

**Nevezési díjak:** 25 lej vagy 2000 Ft.

**Egyéb:**

Fakultatív programként városnézést, illetve környékbeli **kirándulást lehet szervezni.**

A csapatvezetők feladata szállásfoglalásra **javaslatot tenni.**

Tervezzük a www. tibclau.ro web oldalát felújítani, az on-line nevezés bevezetése érdekében.